150. löggjafarþing 2019–2020.	Prentað upp.

Þingskjal 2110 — 1003. mál.	Viðbót.

Fyrirspurn

til heilbrigðisráðherra um skimun fyrir krabbameini.

Frá Andrési Inga Jónssyni.

1.	Hversu stór hluti kvenna hefur tekið þátt í brjósta- og leghálsskimun á hverju ári undan
farin fimm ár? Svar óskast sundurliðað eftir aldri kvenna og tegund skimunar.

2.	Hver hefur hlutur annars vegar kvenna af erlendum uppruna og hins vegar fatlaðra kvenna verið í krabbameinsskimun? Svar óskast sundurliðað sem að framan.

3.	Hversu mörg ár líða milli þess að konur eru boðaðar í skimun? Hversu langur tími líður milli hverrar boðunar í helstu samanburðarlöndum?

4.	Hvað mælir gegn því að konur hafi sjálfdæmi um að verða skimaðar oftar en heilbrigðis
yfirvöld mæla fyrir um? Hversu mikil ásókn ætlar ráðherra að yrði í tíðari skimun?

5.	Geta konur í helstu samanburðarlöndum óskað þess að verða skimaðar oftar en heil
brigðisyfirvöld í hverju landi mæla fyrir um? Ef svo er, með hvaða rökum?

6.	Telur ráðherra ástæðu til að efla HPV-bólusetningu gegn leghálskrabbameini þannig að hún nái til einstaklinga af öllum kynjum? Hvað kostaði slík breyting?

Skriflegt svar óskast.